Få klik med musen, og så ligger der en vare i kurven. Onlinehandel hitter stort, og det skaber efterspørgsel efter de rigtige kompetencer. Hos Globaltools i Støvring har man haft udfordringer med at finde de rigtige medarbejdere. -	Vi har haft stillingsopslag, hvor der enten ikke har været kvalificerede eller nok ansøgere, siger Stefan Berg, indehaver af Globaltools. Mangel på rette kvalifikationer En rundspørge fra Danks Erhverv sidste år viste, at knap hver femte e-handelsvirksomhed har opgivet at ansætte medarbejdere eller været nødt til at ændre i stillingsopslag. Den situation bliver der snart ændret på. Simon Mosbæk Pape fra Aalborg starter nemlig på en splinterny uddannelse på professionshøjskolen UCN, der netop fokuserer på e-handel. -	Jeg kunne godt tænke mig at være på et strategisk niveau, hvor man arbejder med data og digital marketing, fortæller han. Uddannelsen varer halvandet år, og efterspørgslen på de studerende er stor. -	Den helt klare tilbagemelding fra de nordjyske virksomheder var, at vi bare skulle komme i gang, forklarer Claus Jensen, uddannelsesleder på professionshøjskolen UCN. Stor efterspørgsel Den nye uddannelse vækker da også interessen hos Globaltools, hvor uddannelsesprofilen passer godt ind i virksomheden. -	Vi vil gerne have medarbejdere, der har sådan en uddannelse, siger Stefan Berg. Udsigten til at være efterspurgt på arbejdsmarkedet er noget Simon Mosbæk Pape ser som en klar fordel. -	Jeg synes, det er superfedt, at der er massere af jobmuligheder derude, slutter han forventningsfuldt.

Opsummering:
Den rivende udvikling har fået efterspørgslen efter medarbejdere med forstand på e-handel til at stige kraftigt. Derfor åbner Professionshøjskolen UCN nu en ny uddannelse i e-handel.